Държавен вестник, бр. 83, 2009 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  83
договаряща страна се уведомява своевременно 
в писмена форма, като се посочват мотивите, 
които обуславят отказа. 
Член 22
1) Това споразумение влиза в сила след 
изтичане на 30 дни от датата на получаване 
на последното писмено уведомление, с което 
договарящите страни взаимно се уведомяват 
за изпълнението на вътрешноправните про­
цедури, необходими за влизането му в сила. 
2) Това споразумение може да бъде из­
меняно и допълвано по взаимно писмено 
съгласие на договарящите страни. Измене­
нията и допълненията влизат в сила по реда 
на алинея 1. 
3) В случай на денонсиране на споразуме­
нието то се прекратява 6 месеца след датата, 
на която една от договарящите страни изпрати 
писмено уведомление на другата договаряща 
страна за прекратяване на действието му. 
Такова денонсиране се прилага и към всяко 
споразумение по член 1, алинея 6 от това 
споразумение.
Член 23
Това споразумение се сключва за нео­
пределен срок и прекратява действието си 
без каквото и да е уведомление от датата, 
определена от Съвета на Европейския съюз 
за премахване на контрола по сухопътните 
граници между държавите – членки на Шен­
генското пространство, и Република България 
в рамките на решението за пълното прила­
гане на разпоредбите на достиженията на 
правото от Шенген от Република България 
в съответствие с Акта относно условията за 
присъединяване на Република България и 
Румъния към Европейския съюз и Протокола 
за включването на достиженията на правото 
от Шенген в рамките на Европейския съюз.
Подписано в София на 29 април 2008 г. в 
два оригинални екземпляра, всеки от които 
на български, гръцки и английски език, като 
всички текстове имат еднаква сила. В случаи 
на различия при тълкуването на разпоредбите 
на това споразумение предимство има текстът 
на английски език. 
За правителството	
За правителството
на Република	
на Република
България:	
Гърция:
Михаил Миков,	
Панайотис Хинофотис,
министър на	
заместник-министър
вътрешните работи	
на вътрешните работи
11665
СПОРАЗУМЕНИЕ
между правителството на Република България 
и правителството на Република Гърция за 
изграждане и функциониране на Контактен 
център за сътрудничество между органите на 
граничната охрана, полицията, митниците 
и службите за административен контрол на 
чужденците
(Утвърдено с Решение № 380 от 17 юни 2008 г. 
на Министерския съвет. В сила от 10 октом­
ври 2009 г.)
Правителството на Република България 
и правителството на Република Гърция, 
наричани по-нататък в това споразумение 
„договарящи страни“, 
отчитайки целите, поставени от Договора 
за Европейския съюз (изменен с Договора от 
Ница от 26 февруари 2001 г.) и по-специално 
с членове 29 и 30, 
отчитайки действащите двустранни спора­
зумения, сключени между страните, 
отчитайки Конвенцията за взаимопомощ 
и сътрудничество между митническите ад­
министрации от 18 декември 1997 г., съста­
вена на основание член К.3 от Договора за 
Европейския съюз (Конвенцията Неапол ІІ), 
водени от желанието да подобрят своето 
сътрудничество с оглед установяване на по-
ефективна обща сигурност по своите сухо­
пътни граници, 
убедени, че едно тясно сътрудничество меж­
ду договарящите страни е от голямо значение, 
водени от желанието да подобрят инфор­
мационния обмен между компетентните си 
служби, 
вземайки предвид Конвенцията за при­
лагане на споразумението от Шенген, под­
писана на 19 юни 1990 г., и текстовете за 
нейното прилагане и с оглед подобряване и 
задълбочаване на сътрудничеството между 
правоохранителните органи на своите страни, 
като полицията и митниците, 
решени да се справят с нелегалната миг­
рация и трансграничната престъпност и да 
установят сигурност и обществен ред чрез 
предотвратяване заплахите и главно чрез 
провеждане на ефективна борба с престъпност­
та, особено в областта на престъпленията, 
свързани с наркотици, нелегалните престъпни 
миграционни мрежи и трафика на откраднати 
моторни превозни средства,
се договориха за следното: 
Раздел I
Общи положения
Член 1
(1) Договарящите страни създават съвмес­
тен Контактен център за обмен на информа­
ция и координация на дейностите за нуждите